paragraph_text: Vladimir Nikolajevič Toporov (ruski: Влади́мир Никола́евич Топоро́в) (Moskva, 5. srpnja 1928. – Moskva, 5. prosinca 2005.) bio je ruski filolog i semiotičar. Diplomirao je na Moskovskom sveučilištu 1951., od 1954. djeluje u Institutu za slavistiku i balkanistiku Ruske akademije znanosti, a od 1991. u Institutu viših humanističkih istraživanja Ruskoga državnoga humanističkog sveučilišta. Bio je redoviti član Ruske akademije znanosti. Bio je na čelu Tartuske škole nakon smrti J. M. Lotmana. Objavljivao je radove s područja poredbenopovijesnoga jezikoslovlja, folkloristike, poetike, povijesti književnosti, kulturologije i semiotike, ponajprije na materijalu indoeuropskih etnolingvističkih tradicija. Bavio se i rekonstrukcijom arhaičnih jezičnih, znakovnih, mitoloških i vjerskih sustava te mitopoetskim i folklornim tradicijama i drugim.<ref>Vladimir Nikolajevič Toporov na Hrvatskoj enciklopediji